Logan Sargeant

Logan Hunter Sargeant (* 31. december 2000, Fort Lauderdale, Florida, USA) je americký automobilový pretekár. Bol jazdcom Formuly 1 za tím Williams v sezónach 20232024.

 Detstvo a začiatky 
Logan sa narodil v meste Fort Lauderdale v štáte Florida. Už od detstva sa zaujímal o motoršport. V roku 2008 začal svoju kariéru v motokárach v USA, kde v nasledujúcich rokoch zbieral úspechy v regionálnych aj národných súťažiach. Vo veku približne 12 rokov sa presťahoval do Európy, aby rozvíjal svoju kariéru na medzinárodnej úrovni.

 Juniorská kariéra 

 Formula 4 (2016 – 2017) 
Po kariére v motokárach Logan prešiel do formulových sérií. Súťažil vo Formula 4 (napríklad British F4, Formula 4 UAE), kde sa ukázal ako konkurencieschopný jazdec. 

 Formula Renault Eurocup (2018) 
V seriáli Formula Renault Eurocup získal tri víťazstvá a skončil šampionát na štvrtej pozícii.

 Formula 3 (2019 – 2021) 
V roku 2019 sa Sargeant vrátil do tímu Carlin, skončil na 19. mieste s 5 bodmi.

Sargeantovi sa podarilo do sezóny 2020 pripojiť k tímovým šampiónom Prema Racing, po boku Frederika Vestiho a Oscara Piastriho. Sezónu skončil na 3. mieste s dvomi víťazstvami.

Sezóna 2021 nebola taká úspešná, no napriek tomu skončil na 7. mieste, kde získal 102 bodov z tímových 127.

 Formula 2 (2021 – 2022) 
Po získaní podpory tímu Williams, Sargeant debutoval vo Formule 2 v posledných dvoch pretekoch sezóny 2021.

V decembri 2021 bol oznámený návrat do tímu Carlin na sezónu 2022, kde pretekal po boku Liama Lawsona. Po výhre na okruhu Silverstone Circuit sa stal prvým Američanom, ktorý vyhral preteky Formuly 2. Sezónu skončil na 4. mieste, s dvomi víťazstvami a so 148 bodmi, bod za Lawsonom. 

 Formula 1 
V roku 2021 Sargeant vstúpil do akadémie Williams. Po prvý krát sedel v monoposte na okruhu Yas Marina na posezónnych testoch s monopostom Williams FW43B.

Debut víkendu Formuly 1 si Sargeant zapísal na Veľkej cene USA 2022 v piatkovom tréningu.

 Williams (2023 – 2024) 

 2023 
V sezóne 2023 Logan začal svoju plnohodnotnú kariéru vo Formule 1 za tím Williams, keď získal miesto po tom, čo splnil podmienky pre tzv. superlicenciu. Jeho tímovým kolegom bol Alex Albon. Týmto krokom sa stal prvým Američanom na plný úväzok vo Formule 1, od roku 2007. 

Jeho prvý a posledný bod získal počas Veľkej ceny USA v roku 2023, keď sa v cieli umiestnil dvanásty, ale získal bod v dôsledku diskvalifikácií niektorých jazdcov pred ním. Sezónu skončil na 21. mieste.

 2024 
V decembri 2023 Williams oznámil, že Sargeant podpísal novú zmluvu a v roku 2024 bude jazdiť za tím po boku Albona. Po pätnástich Veľkých cenách, bol dôsledkom slabých výkonov Sargeant prepustený, nahradil ho argentínsky jazdec Franco Colapinto.

 Pretekanie mimo Formuly 1 

 Pohár Le Mans 
Sargeant pretekal za Iron Lynx v triede GT3 počas dvoch kôl Le Mans Cupu 2021, kde získal dve pole position a dve víťazstva.

 Majstrovstvá športových áut IMSA 
V auguste 2025 Sargeant oznámil svoj návrat k pretekom športových automobilov s tímom PR1/Mathiasen Motorsports, aby súťažil v triede LMP2 v posledných dvoch kolách majstrovstiev IMSA SportsCar Championship 2025.

 Pretekárske výsledky 
SezónaSériaTímPretekyVíťazstvaPódiaBodyUmiestnenie2016Formula 4 UAE Championship – Trophy EventTeam Motopark3002 N/AN/A2016–17Formula 4 UAE ChampionshipTeam Motopark18007152612. miesto2017F4 British ChampionshipCarlin30222103563. miestoFormula Renault EurocupR-ace GP3000 N/AN/AFormula Renault NEC200002423. miestoV de V Challenge Monoplace311039928. miesto2018Formula Renault EurocupR-ace GP2032372184. miestoFormula Renault NEC121023875. miesto2019FIA Formula 3 ChampionshipCarlin Buzz Racing160000519. miestoMacau Grand Prix1000 1N/A3. miesto2020FIA Formula 3 ChampionshipPrema Racing1823261603. miesto2021FIA Formula 3 ChampionshipCharouz Racing System2010041027. miestoEuropean Le Mans Series – LMP2Racing Team Turkey201002119. miestoLe Mans Cup – GT3Iron Lynx32233516. miestoFIA Formula 2 ChampionshipHWA Racelab30000029. miesto2022FIA Formula 2 ChampionshipCarlin2822041484. miesto2023Formula 1Williams Racing220000121. miesto2024Formula 1Williams Racing150000023. miesto2025IMSA SportsCar Championship – LMP2PR1/Mathiasen Motorsports
 Jednotlivé sezóny F1 
2023TímBHRSAUAUSAZEMIAEMIMCOESPCANAUTGBRHUNBELNEDITASINJAPQATUSAMXCSAPVGSARE-BodyUmiestnenieWilliams 12 16 16† 16 20 C 18 20 DNF 13 11 18† 17 DNF 13 14 DNF DNF 10 16† 11 16 16 -121. miesto2024TímBHRSAUAUSJPNCHNMIAEMIMCOCANESPAUTGBRHUNBELNEDITAAZESINUSAMEXSAPVGSQATABUBodyUmiestnenieWilliams 20 14 WD  17  17 DNF  17  15  DNF  20  19  11  17  17  16  - - - - - - - -  -023. miesto

 Referencie 

Kategória:Americkí piloti F1
Kategória:Automobiloví pretekári USA
Kategória:Osobnosti z Floridy